રાજકોટના સુભાસનગરમાં રહેતા અને એક્સિસ બેંકમાં ૧૬ વર્ષથી નોકરી કરતા તેમજ થોડા મહિના પૂર્વે જ રાજકોટમાં બદલી પામી વાઇસ પ્રેસિડેન્ટ તરીકે નોકરી કરતા ઈમ્તિયાઝ અલીભાઈ બહાદીદા નામના કર્મચારીએ યુનિવર્સીટી પોલીસ સ્ટેશનમાં અજાણ્યા ગ્રાહકો સામે નોંધાવેલી ફરિયાદમાં જણાવ્યું હતું કે તેઓની મેઈન બ્રાન્ચ સાધુ વાસવાણી રોડ ઉપર ગોપાલ ચોકમાં આવેલી છે આ બેન્ક તથા તેની વિવિધ શાખાઓમાં નાણાં જમા કરાવવા આવતા ગ્રાહકો દ્વારા નકલી નોટો ભરણામાં ધાબડી દેવામાં આવી છે ૧ એપ્રિલ ૨૦૧૭થી ૩૧ સપ્ટેમ્બર ૨૦૧૯ સુધીમાં એટલે કે અઢી વર્ષ દરમિયાન તેઓના બેન્કની વિવિધ શાખામાં જે તે સમયે નોટબંધી હોય તે દરમિયાન ચલણમાં રહેલી ૧૦૦૦ના દરની ૭, ૫૦૦ના દરની ૮૯ તથા હાલ જે કરન્સી ચલણમાં છે તેવી ૨૦૦૦ના દરની ૭૭, ૫૦૦ના દરની ૯૬, ૨૦૦ના દરની ૪૭, ૧૦૦ના દરની ૨૭૯૦, ૫૦ના દરની ૬૬૭, ૨૦ના દરની૫૬ અને ૧૦ના દરની ૩૧ નકલી નોટો ધાબડી દેવામાં આવી છે આ અઢી વર્ષ દરમિયાન કુલ ૩૮૬૦ નકલી નોટો ભરણામાં ધાબડી દેવાતા આ અંગે ફરિયાદ નોંધાવી હતી જેની તપાસ એસઓજી પીઆઇ આર વાય રાવલને સોંપવામાં આવી છે.